Worcester F 80 Distinctiones

157 Negociamini dum venio

*Negotiamini dum venio,* Luc. [19:13]. Quidam negociantur male. Nam quidam vendunt animas suas vt auari mercientes, periurantes in contractu, Eccli. 10[:9]: *Auaro nihil est scelestius*. Hic enim animam suam venalem fecit. Ideo in fine demones repetent eam velut suum, Luc. 12[:20]: *Stulte, hac nocte repetunt animam tuam a te.* Isti perdunt et ouum et obolum. Alii dant animam suam quasi pro nichilo, scilicet, lubrici, Eccli. 9[:6]: *Ne des fornicariis animam tuam.* Qui

daret tres libras pro obolo, satis daret pro nichilo. Sic qui dat eternam pro temporali. Mi-

rable est, ribaldus pro vno concubitu non digitum, si hoc faciens dat animam. Centum

mille demonibus quasi pro nichilo.

¶ Alii gratis perdunt vt superbi et yocrite qui pre confusione non confitentur peccata sua, Eccli. 20[:24]. *Est qui pre[[1]](#footnote-1) con-*

/fol. 269rb/

*fusione perdit animam suam*. Mirabile est quod non erubescunt maculam, sed emundacionem contigit sepe quod homo erubescens morbum suum detegere mortem incurrit. Ideo Eccli. 4[:24]: *Pro anima tua non confundaris dicere verum*.

¶ Alii pignori obligunt[[2]](#footnote-2) animam suam vt curati, [3] Reg. 20[:39, 42] *Custodi virum istum, qui si lapsus fuerit*, *de manu tua*. Mirum est quod scolaris non obligaret vnum de sotularibus pro vetula et tamen obligaret animam suam. Non potest portare struem lignorum et tamen superaddit ligna ad ligna. Nescit custodire animam suam propriam et tamen suscipit multas custodiendas, Can. 1[:5]: Posuit *me custodem in vineis, vineam meam non custodiui*.

¶ Alii exhonerant, scilicet, peccatores notarii, Eccli. 10[:32]: *Quis honorificabit exhonorantem,* scilicet,[[3]](#footnote-3) mirabilis peruersitas honorare[[4]](#footnote-4) latrinam et non ecclesiam, quadrigam et non equum, sarpellum non fardellum, corpus non animam. O quot sunt qui pulcra induunt et tamen turpia dicit et mala agunt. Alii in contractu defraudant quoniam, scilicet, circa terrena minis sunt intenti, Eccle. 4[:8]: *Cui laboro, et fraudo animam meam*. In bonis fraudatur filia cum stauitur heres ancilla. Magna fatuitas plus curare de equo quam de regno. Talem quid est vti viribus anime circa temporalia neclectis spiritualibus. Vnde Bernardus, O anima, insignita Dei ymagine.

1. pre ] Lambeth *corr.* potest F 80. [↑](#footnote-ref-1)
2. obligunt ] *add*. ab F 80. [↑](#footnote-ref-2)
3. scilicet ] Lambeth *corr.* superbia F 80. [↑](#footnote-ref-3)
4. honorare ] Lambeth *corr.* exhonorare F 80. [↑](#footnote-ref-4)